10.8.2022 г.
BG
Официален вестник на Европейския съюз
L 208/5
РЕГЛАМЕНТ ЗА ИЗПЪЛНЕНИЕ (ЕС) 2022/1387 НА КОМИСИЯТА от 9 август 2022 година за изменение на Регламент за изпълнение (ЕС) 2022/58 за налагане на окончателно антидъмпингово мито върху вноса на някои плосковалцовани продукти от силициева електротехническа (магнитна) стомана със зърнесто ориентирани структури с произход от Китайската народна република, Япония, Република Корея, Руската федерация и Съединените американски щати след преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 14, параграф 1 от него, като има предвид, че: (1)
Вносът на някои плосковалцовани продукти от силициева електротехническа (магнитна) стомана със зърнесто ориентирани структури (GOES) с произход от Китайската народна република, Япония, Република Корея, Руската федерация и Съединените американски щати подлежи на окончателно антидъмпингово мито, наложено с Регламент за изпълнение (ЕС) 2022/58 на Комисията (2).
(2)
На 7 юли 2021 г. AK Steel Corporation („заявителят“), допълнителен код по ТАРИК (3) C044, дружество със седалище в Съединените американски щати (САЩ), чийто износ за Съюза на GOES подлежи на адвалорно антидъмпингово мито в размер на 22 %, уведоми Комисията, че е променило наименованието си на „Cleveland-Cliffs Steel Corporation“ със седалище в Охайо, САЩ.
(3)
Дружеството поиска Комисията да потвърди, че промяната на наименованието не засяга правото му да се ползва от индивидуалната ставка на антидъмпинговото мито, прилагана за дружеството с предишното му наименование.
(4)
Комисията прикани дружеството да предостави отговори на въпросника, представен на 20 август 2021 г.
На 3 януари 2022 г. бяха предоставени допълнителни разяснения.
(5)
Комисията разгледа предоставената информация и стигна до заключението, че промяната на наименованието е надлежно регистрирана от съответните органи и не е довела до нови отношения с други групи дружества, които не са били разследвани от Комисията.
(6)
Комисията оцени, наред с другото, следните придружаващи документи, предоставени от заявителя: сертификат за отразяване на промените, сертификати за регистрация на дружеството и одитирани финансови отчети.
Бяха проведени консултации с промишлеността на Съюза по искането, но тя не представи коментари.
(7)
Следователно тази промяна на наименованието не засяга констатациите в Регламент за изпълнение (ЕС) 2022/58 , и по-специално приложимата спрямо дружеството ставка на адвалорното антидъмпингово мито.
(8)
Промяната на наименованието следва да влезе в сила от датата, на която дружеството е уведомило Комисията, че е променило наименованието си (както е посочено в съображение 2 по-горе).
(9)
Предвид изложеното в съображенията по-горе Комисията счете за целесъобразно да измени Регламент за изпълнение (ЕС) 2022/58, за да отрази промененото наименование на дружеството, на което преди това беше определен допълнителен код по ТАРИК C044.
(1) ОВ L 176, 30.6.2016 г., стр. 21.
(2) Регламент за изпълнение (ЕС) 2022/58 на Комисията от 14 януари 2022 г. за налагане на окончателно антидъмпингово мито върху вноса на някои плосковалцовани продукти от силициева електротехническа (магнитна) стомана със зърнесто ориентирани структури с произход от Китайската народна република, Япония, Република Корея, Руската федерация и Съединените американски щати след преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 10, 17.1.2022 г., стр. 17).
(3) Интегрираната тарифа на Европейския съюз.